text: اس موقع پر اے ای پی سی کے چیئرمین مسٹر ایچ کے ایل ماگو نے اظہار خیال کرتے ہوئے اس امر پر اطمینان کا اظہار کیا کہ حالیہ برسوں میں یہ صنعت اور میلہ دونوں زبردست تبدیلیوں سے ہمکنار ہوئے ہیں۔ انھوں نے کہا کہ یہ میلہ بڑے پیمانے پر وسعت اختیار کرگیا ہے اور اس کا دائرہ ایک وسیع پلیٹ فارم کی شکل اختیار کرگیا ہے، جو ایشیا کے مقبول ترین پلیٹ فارموں میں سے ایک پلیٹ فارم کہا جاسکتا ہے۔ یہاں سمندر پار کے خریدار آتے ہیں اور وہ مختلف مصنوعات کا ملاحظہ کرتے ہیں اور بھارت کے ملبوسات اور فیشن اور دیگر لوازمات کے ذمے داران کے ساتھ روابط استوار کرسکتے ہیں۔